1)
 „стойности на CO2 на базата на NEDC“ означава емисиите на CO2, определени в съответствие с приложение I и вписани в сертификатите за съответствие;
 2)
 „измерени по NEDC стойности на CO2“ означава емисиите на CO2 (по фази и при комбиниран цикъл), определени в съответствие с приложение XII към Регламент (ЕО) No 692/2008 чрез физически изпитвания на превозни средства;
 3)
 „стойности на CO2 на базата на WLTP“ означава емисиите на CO2 (при комбиниран цикъл), определени в съответствие с процедурата за изпитване, определена в приложение XXI към Регламент (ЕС) 2017/1151;
 4)
 „фамилия превозни средства на базата на WLTP“ означава фамилия от превозни средства, както е определено в съответствие с точка 5.0 от приложение XXI към Регламент (ЕС) 2017/1151;
 5)
 „корелационен инструмент“ означава модела за симулация, посочен в точка 2 от приложение I.
 Член 3
 Определяне на средни специфични емисии на CO2 за съобразяване с целите в периода 2017 — 2020 г.
 1. За календарните години от 2017 до 2020 г. включително средните специфични емисии на даден производител се определят, като се използват следните масови стойности на емисиите на CO2 (при комбиниран цикъл на движение):
 а)
 по отношение на леки търговски превозни средства от категория N1, чийто тип е одобрен в съответствие с приложение XXI към Регламент (ЕС) 2017/1151 — стойностите на CO2 на базата на NEDC;
 б)
 по отношение на съществуващите превозни средства от категория N1, клас I, чийто тип е одобрен в съответствие с приложение XII към Регламент (ЕО) No 692/2008 — измерените стойности на CO2 по NEDC до 31 август 2018 г. и стойностите на CO2 от 1 септември 2018 г. до 31 декември 2020 г.;
 в)
 по отношение на съществуващите превозни средства от категория N1, класове II и III, чийто тип е одобрен в съответствие с приложение XII към Регламент (ЕО) No 692/2008 — измерените стойности на CO2 по NEDC до 31 август 2019 г. и стойностите на CO2 от 1 септември 2019 г. до 31 декември 2020 г.;
 г)
 по отношение на излизащите от производство превозни средства, посочени в член 27 от Директива 2007/46/ЕО — измерените стойности на CO2 по NEDC.
 2. Производители, на които се падат повече от 1 000, но по-малко от 22 000 нови леки търговски превозни средства, регистрирани в Съюза през всяка една от календарните години от 2017 до 2020 г. включително, могат да използват стойностите на CO2 на базата на NEDC или измерените стойности на CO2 по NEDC.
 Член 4
 Определяне на средни специфични емисии въз основа на стойностите на CO2 на базата на WLTP
 1. Емисиите на CO2 по WLTP (при комбиниран цикъл на движение) или, когато е приложимо (претеглени за комбиниран цикъл на движение), посочени в точка 49.4 от сертификата за съответствие, се подлагат на мониторинг за всички нови регистрирани превозни средства, считано от 1 януари 2018 г.
 2. По отношение на излизащите от производство превозни средства, които не са получили одобрение на типа в съответствие с Регламент (ЕС) 2017/1151, но са регистрирани през 2020 или през 2021 г., на всяко регистрирано превозно средство се причисляват следните стойности на CO2 на